Държавен вестник, бр. 13, 2023 г., стр. 9

БРОЙ  13	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВА 
И ДРУГИ ВЕДОМСТВА
МИНИСТЕРСТВO 
НА ЗЕМЕДЕЛИЕТО
НАРЕДБА № 1 
от 25 януари 2023 г.
за условията и реда за извършване на наци­
онално одобряване на типа за ремаркета и 
сменяема прикачна техника и за издаване на 
сертификат за национално одобряване на типа
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят 
условията и редът за:
1. национално одобряване на типа на:
а) ремаркета (категория R);
б) сменяема прикачна техника (категория 
S);
2. издаване на сертификат за национално 
одобряване на типа;
3. оправомощаване на технически служби 
съгласно чл. 9а, ал. 11 от Закона за регистрация 
и контрол на земеделската и горската техника.
(2) Наредбата не се прилага за:
1. индивидуално одобряване на ремаркета 
и/или сменяема прикачна техника;
2. сменяемо оборудване, което е изцяло 
повдигнато над земята или не може да се 
присъедини шарнирно към вертикална ос, 
когато превозното средство, към което е 
прикрепено, се движи по пътя;
3. ремаркета и/или сменяема прикачна 
техника, предназначени за въоръжените сили, 
Главна дирекция „Пожарна безопасност и 
защита на населението“ на Министерството 
на вътрешните работи, службите за защита 
на националната сигурност и опазване на 
обществения ред;
4. системи, компоненти, отделни техниче-
ски възли, части, резервни части и оборудване 
за ремаркета и сменяема прикачна техника. 
Г л а в а  в т о р а
НАЦИОНАЛНО ОДОБРЯВАНЕ НА ТИПА 
НА ПРИКАЧНИ ПРЕВОЗНИ СРЕДСТВА
Чл. 2. (1) Министърът на земеделието:
1. определя със заповед състава на посто-
янната експертна комисия по чл. 9г от Закона 
за регистрация и контрол на земеделската и 
горската техника, която да го подпомага при 
осъществяване на процедурите по национално 
одобряване на типа на прикачното превозно 
средство;
2. провежда чрез комисията процедурата за 
национално одобряване на типа на прикачни 
превозни средства;
3. оправомощава технически служби съ-
гласно чл. 9а, ал. 11 от Закона за регистрация 
и контрол на земеделската и горската техника, 
по реда на глава шестнадесета от Регламент 
(ЕС) № 167/2013 на Европейския парламент 
и на Съвета от 5 февруари 2013 г. относно 
одобряването и надзора на пазара на земе-
делски и горски превозни средства (ОВ, L 60, 
2.03.2013 г.) (Регламент № 167/2013).
(2) Министърът на земеделието със за-
поведта по ал. 1, т. 1 определя правилата и 
организацията за работа на комисията.
Чл. 3. (1) Комисията по чл. 2:
1. съставя техническо досие, което се състои 
от техническа документация, придружена от 
протоколите от изпитванията и всички други 
документи, които техническата служба e доба-
вила към техническата документация при из-
пълняване на задълженията си; техническото 
досие съдържа списък, в който е представено 
неговото съдържание, надлежно номериран 
или означен по друг подходящ начин, така че 
всички страници и общият план на подреж-
дане на всеки документ да са ясно посочени, 
като отразява последователните стъпки в 
изпълнение на процеса на националното 
одобряване на типа, и по-специално датите 
на ревизиите и актуализацията; комисията 
по ал. 1 съхранява за срок от 10 години след 
края на валидността на съответното нацио-
нално одобрение информацията, съдържаща 
се в техническото досие;
2. прилага мерки за проверка на съответ-
ствието на производството съгласно глава 
трета;
3. изготвя списък на приложимите изиск­
вания или актове съгласно приложение № 3 
и прилага този списък към сертификата за 
национално одобряване на типа на прикачно 
превозно средство;
4. попълва всички съответни раздели на 
сертификата за национално одобряване на 
типа на прикачно превозно средство, вклю-
чително приложения към него протокол за 
резултатите от изпитванията съгласно образец 
по приложение № 5.
(2) Комисията по ал. 1 изготвя доклад, въз 
основа на който министърът на земеделието 
издава или отказва издаване на сертификат за 
национално одобряване на типа на прикачното 
превозно средство.
(3) Комисията:
1. e независима от процеса на проектира-
не, производство, доставка или поддръжка 
на прикачното превозно средство, което се 
одобрява;
2. спазва задължението за служебна тайна 
по отношение на информацията, получена 
при изпълнение на дейностите съгласно тази 
наредба.
Чл. 4. За национално одобряване на типа 
на прикачното превозно средство производи-